[bookmark: _Toc522803783][bookmark: _Toc527035071]4. pielikums 
Atklāta konkursa “Kokskaidu granulu piegāde”, 
iepirkuma identifikācijas Nr. SKS 2026/7 nolikumam

[bookmark: _Toc112066650]PIEGĀDES LĪGUMS NR. __________ (PROJEKTS)
par kokskaidu granulu piegādi 

	Saldū,
	Līguma parakstīšanas datums ir pēdējā pievienotā droša
elektroniskā paraksta un tā laika zīmoga pievienošanas datums




SIA “SALDUS KOMUNĀLSERVISS”, reģistrācijas Nr. 48503000219, juridiskā adrese: Dzirnavu iela 31, Saldus, LV-3801, (turpmāk – PASŪTĪTĀJS), kuru uz statūtu pamata pārstāv tās valdes priekšsēdētājs ______________________________ , no vienas puses, un 
<Piegādātāja nosaukums>, reģistrācijas Nr. <reģistrācijas numurs>, juridiskā adrese: <juridiskā adrese>, (turpmāk – PIEGĀDĀTĀJS), tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,  turpmāk abi kopā vai atsevišķi saukti arī Līdzēji / Līdzējs), pamatojoties uz atklātā konkursa “Kokskaidu granulu piegāde”, iepirkuma identifikācijas Nr. SKS 2026/7 rezultātiem un iesniegto piedāvājumu, noslēdz līgumu (turpmāk - Līgums):

1. Līguma priekšmets 
0. PASŪTĪTĀJS pasūta un PIEGĀDĀTĀJS apņemas piegādāt PASŪTĪTĀJAM kokskaidu granulas siltumenerģijas ražošanai saskaņā ar tehniskajā specifikācijā norādītajiem apjomiem un piegādes adresēm (turpmāk – Prece) saskaņā ar PIEGĀDĀTĀJA finanšu piedāvājumu Iepirkumā (Līguma 1. pielikums) un tehnisko specifikāciju (Līguma 2. pielikums).
0. Līguma 2. pielikumā norādītie kokskaidu granulu apjomi ir uzskatāmi par prognozējamiem gada apjomiem visā Līguma darbības laikā.
0. PASŪTĪTĀJAM ir tiesības pasūtīt faktiski nepieciešamo Preces daudzumu. Līguma 2. pielikumā norādītie apjomi ir prognozējoši un negarantē to pilnīgu iegādi.
0. Ja PASŪTĪTĀJAM nepieciešams palielināt, Līguma 2.  pielikumā norādīto, kokskaidu granulu piegādes apjomu, tad PIEGĀDĀTĀJAM pēc PASŪTĪTĀJA pieprasījuma ir pienākums piegādāt nepieciešamo kokskaidu granulu apjomu par finanšu piedāvājumā norādīto cenu.
0. PIEGĀDĀTĀJAM nav tiesību pieprasīt, lai PASŪTĪTĀJS Līguma darbības laikā nopirktu un apmaksātu kokskaidu granulas Līguma 2. pielikumā minētajā piegādes apjomā (daudzumā), ja PASŪTĪTĀJAM šāds piegādes apjoms nebija nepieciešams.
0. Samazinoties katlumāju skaitam, kas minētas (Līguma 2. pielikumā) PASŪTĪTĀJAM ir tiesības neiepirkt to kokskaidu granulu apjomu daļu, par ko rakstiski paziņojot PIEGĀDĀTĀJAM.
0. Jautājumos, kas nav atrunāti Līgumā, Līdzējiem ir saistoši iepirkuma, PIEGĀDĀTĀJA piedāvājuma un normatīvo aktu nosacījumi.
1. Līgumcena un norēķinu kārtība
1. [bookmark: _Hlk110375722]Līgumcena par Līguma 1.1. punktā minētās Preces iegādi ir EUR _______,___ (______________ euro un ___ centi) bez Pievienotās vērtības nodoklis (turpmāk – PVN) (turpmāk – Līgumcena). PVN tiek piemērots saskaņā ar spēkā esošajiem normatīvajiem aktiem rēķina apmaksas dienā. 
1. [bookmark: _Hlk110374128]Norēķini tiek veikti, pamatojoties uz PIEGĀDĀTĀJA izrakstītu un abu Līdzēju parakstītu pavadzīmi, ko PASŪTĪTĀJS apmaksā 30 (trīsdesmit) dienu laikā no pavadzīmes saņemšanas dienas, pārskaitot samaksu uz Līgumā norādīto PIEGĀDĀTĀJA bankas norēķinu kontu.
1. [bookmark: _Hlk110375766]PIEGĀDĀTĀJS apliecina, ka Līgumcenā iekļautas visas Preces un tās piegādes un izkraušanas izmaksas, kas saistītas ar Līguma pilnīgu un kvalitatīvu izpildi saskaņā ar tehnisko specifikāciju un tehnisko piedāvājumu. Līgumcenā iekļautas izmaksas, kas saistītas ar darbinieku darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām. 
1. Preču un to piegādes cenas ir nemainīgas visā Līguma darbības laikā, izņemot šajā Līgumā noteiktos cenu pārskatīšanas gadījumus un normatīvajos aktos noteiktās izmaiņas.
1. Cenu pārskatīšana:
4. Ja Līguma darbības laikā kokskaidu granulu vidējā tirgus cena Latvijā palielinās vai samazinās par vairāk nekā 20 % salīdzinājumā ar Pretendenta finanšu piedāvājumā norādīto vienības cenu, jebkurai no Pusēm ir tiesības ierosināt vienības cenas pārskatīšanu.
4. Tirgus cenas izmaiņas nosaka, pamatojoties uz publiski pieejamajiem BALTPOOL datiem par kokskaidu granulu tirgus cenām Latvijā. Ja attiecīgajā periodā BALTPOOL dati par Latvijas tirgu nav pieejami, tirgus cenas izmaiņas nosaka, pamatojoties uz citiem publiski pieejamiem un objektīviem tirgus datiem, kas raksturo kokskaidu granulu cenu Latvijā. Puse, kura ierosina cenas pārskatīšanu, iesniedz otrai Pusei rakstisku pamatojumu un cenu izmaiņas apliecinošus dokumentus.
4. Vienības cenas pārskatīšana ir pieļaujama ne biežāk kā vienu reizi trīs mēnešos.
4. Vienības cenas pārskatīšana tiek veikta proporcionāli konstatētajām tirgus cenu izmaiņām.
4. Vienības cenas izmaiņas stājas spēkā tikai pēc Pušu rakstiskas vienošanās noslēgšanas, ievērojot Sabiedrisko pakalpojumu sniedzēju iepirkumu likuma 66. panta prasības
4. Ja tirgus cenu izmaiņas nepārsniedz 20 %, līgumcena netiek pārskatīta.
1. Par samaksas dienu tiek uzskatīta diena, kad PASŪTĪTĀJS veicis Līgumā noteiktās naudas summas pārskaitījumu uz PIEGĀDĀTĀJA norēķinu kontu.
1. Ja PIEGĀDĀTĀJS neveic Preces piegādi Līgumā noteiktajā laikā, tad PASŪTĪTĀJAM ir tiesības aprēķināt PIEGĀDĀTĀJAM nokavējuma procentus 0,1 % (nulle komats viens procents) apmērā no Līgumcenas par katru nokavēto Preču piegādes dienu, kā arī šādā gadījumā PIEGĀDĀTĀJAM jāatlīdzina visi tādējādi PASŪTĪTĀJAM nodarītie zaudējumi. 
1. Jebkura Līgumā noteiktā nokavējuma procentu samaksa neatbrīvo Līdzējus no to saistību pilnīgas izpildes.
1. Pasūtītājam ir tiesības vienpusēji ieturēt no Piegādātājam izmaksājamās summas līgumsodu, nokavējuma procentus, zaudējumu atlīdzību un citus saskaņā ar Līgumu maksājamos maksājumus, iepriekš rakstveidā informējot Piegādātāju.
1. Līdzēju tiesības un pienākumi
2. PASŪTĪTĀJA tiesības un pienākumi:
0. PASŪTĪTĀJS maksā par kvalitatīvu un laikā piegādātu Preci saskaņā ar Līguma nosacījumiem;
0. PASŪTĪTĀJAM ir tiesības kontrolēt Līguma izpildes gaitu, veikt Preču piegādes kvalitātes kontroles pasākumus un pieprasīt no PIEGĀDĀTĀJA kontroles veikšanai nepieciešamo informāciju, norādot tās sniegšanas termiņu;
0. Nepieciešamības gadījumā PASŪTĪTĀJS brīdina PIEGĀDĀTĀJU par neparedzētiem apstākļiem, kas radušies pēc Līguma noslēgšanas no PASŪTĪTĀJA neatkarīgu apstākļu dēļ, un kuru dēļ varētu tikt traucēta saistību izpilde;
2. PIEGĀDĀTĀJA tiesības un pienākumi:
1. PIEGĀDĀTĀJS ir atbildīgs par piegādātās Preces kvalitāti;
1. PIEGĀDĀTĀJS nodrošina, ka līguma izpildē tiek ievērotas Eiropas Savienības, Latvijas Republikas un starptautisko sankciju normatīvo aktu prasības
1. PIEGĀDĀTĀJS atbild par spēkā esošo drošības tehnikas, darba aizsardzības, ugunsdrošības un citu noteikumu ievērošanu, kas attiecas uz Preces piegādi;
1. PIEGĀDĀTĀJS apņemas neveikt nekādas darbības, kas tieši vai netieši var radīt zaudējumus PASŪTĪTĀJAM vai kaitēt tā interesēm;
1. PIEGĀDĀTĀJS ir atbildīgs par apakšuzņēmēju Preces piegādi, ja Preču iegādē tiek piesaistīti apakšuzņēmēji;
1. PIEGĀDĀTĀJS nes pilnu materiālu atbildību par transporta līdzekļa drošu iebraukšanu,  izbraukšanu un Preces izkraušanu, un apņemas 10 (desmit) dienu laikā novērst  radītos bojājumus;
1. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
1. Preču piegāde un nodošana-pieņemšana
3. Līguma 1.1. punktā noteikto Preču piegādes termiņš ir no līguma noslēgšanas dienas līdz 2027. gada 30. maijam. PIEGĀDĀTĀJS piegādā Preci pēc PASŪTĪTĀJA pieprasījuma.
3. PIEGĀDĀTĀJS Preces piegādes laiku saskaņo ar PASŪTĪTĀJA atbildīgo personu.
3. Preci pieņem un PASŪTĪTĀJA atbildīgās personas:
2. _______________________;
2. _______________________.
3. Līgumā noteiktā Prece tiek uzskatīta par piegādātu tikai tad, kad Līdzēji abpusēji ir parakstījuši PIEGĀDĀTĀJA izrakstītu pavadzīmi. Par katru Preces piegādes gadījumu tiek izrakstīta atsevišķa Preces pavadzīme.
3. Pavadzīmes parakstīšana neatbrīvo PIEGĀDĀTĀJU no pienākuma apmainīt nekvalitatīvo Preci, ja PASŪTĪTĀJS atklāj Preces trūkumus pēc pavadzīmes parakstīšanas. Šajā gadījumā PASŪTĪTĀJAM ir pienākums par Preces neatbilstību nosūtīt PIEGĀDĀTĀJAM 5 (piecu) darba dienu laikā no neatbilstību konstatēšanas rakstveida pretenziju. Šādas Preces piegāde netiek apmaksāta.
3. Līguma 4.5. punktā minētajā gadījumā PIEGĀDĀTĀJS uz sava rēķina 2 (divu) darba dienu laikā pēc PASŪTĪTĀJA pretenzijas saņemšanas dienas aizvieto Līgumam neatbilstoši Preci ar Līguma nosacījumiem atbilstošu Preci.
3. Ja nepilnības netiek novērstas Līguma 4.6. punktā noteiktajā termiņā, PASŪTĪTĀJAM ir tiesības pēc sava ieskata samazināt Līgumcenu vai vienpusēji lauzt Līgumu. 
3. PASŪTĪTĀJAM ir tiesības pēc sava ieskata veikt Preces kvalitātes pārbaudi akreditētā laboratorijā. Ja Prece neatbilst Līgumā noteiktajām kvalitātes prasībām PIEGĀDĀTĀJS sedz visus izdevumus, kas radušies PASŪTĪTĀJAM ar Preces kvalitātes pārbaudi, un uz sava rēķina 2 (divu) darba dienu laikā pēc PASŪTĪTĀJA pretenzijas saņemšanas dienas aizvieto Līgumam neatbilstoši Preci ar Līguma nosacījumiem atbilstošu Preci. Ja Preces kvalitātes pārbaudi akreditētā laboratorijā pēc PASŪTĪTĀJA pieprasījuma veic PIEGĀDĀTĀJS, bet Prece atbilst Līgumā noteiktajām kvalitātes prasībām, tad izdevumus, kas radušies PIEGĀDĀTĀJAM ar Preces kvalitātes pārbaudi sedz PASŪTĪTĀJS. 
3. PASŪTĪTĀJAM ir tiesības līdz laboratorijas rezultātu saņemšanai aizturēt attiecīgās piegādes apmaksu līdz laboratorijas atzinuma saņemšanai.
3. Pavadzīmes par Preces nodošanu – pieņemšanu pēc Līdzēju abpusējas parakstīšanas kļūst par neatņemamu Līguma sastāvdaļu. 
1. Līguma grozīšana un izbeigšana
4. Līgumu pirms termiņa beigām, Puses ir tiesīgas izbeigt pēc Pušu savstarpējas rakstveida vienošanās.
4. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. 
4. Būtiski Līguma grozījumi ir pieļaujami tikai SPSIL 66. pantā noteiktajos gadījumos. Ja Līgumā ir paredzētas grozījumu iespējas, tās piemērojamas atbilstoši Līgumā un iepirkuma procedūras dokumentos noteiktajiem nosacījumiem, apjomam un kārtībai.
4. Papildus Līgumā minētajam PASŪTĪTĀJS ir tiesīgs vienpusēji izbeigt Līgumu, par to rakstveidā paziņojot PIEGĀDĀTĀJAM, ja:
3. jebkurš no Līgumā minētajiem PIEGĀDĀTĀJA apliecinājumiem vai apstiprinājumiem ir nepareizs, nepatiess vai maldinošs, vai
3. attiecībā uz PIEGĀDĀTĀJU ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs PIEGĀDĀTĀJAM turpināt Līguma izpildi, vai
3. PIEGĀDĀTĀJS tiek izslēgts no ar PVN apliekamo personu reģistra, vai
3. pret PIEGĀDĀTĀJU tikušas vērstas tiesiskas darbības, kas saistītas ar aresta uzlikšanu vairāk 50 % (piecdesmit procentiem) no PIEGĀDĀTĀJA bilances aktīviem, vai
3. pēc Līguma noslēgšanas atklājas, ka, iesniedzot piedāvājumu, PIEGĀDĀTĀJS ir apzināti sniedzis nepatiesu informāciju, vai Līguma izpildes laikā PIEGĀDĀTĀJS ir sniedzis nepatiesas vai nepilnīgas ziņas vai apliecinājumus, vai
3. ja iestājies kāds no SPSIL 69. panta pirmajā daļā minētajiem gadījumiem, vai
3. attiecībā uz PIEGĀDĀTĀJU ir piemērotas sankcijas, atbilstoši “Starptautisko un Latvijas Republikas nacionālo sankciju likuma” 11.1 panta pirmās daļas nosacījumiem, vai
3. PIEGĀDĀTĀJS nav ievērojis apakšuzņēmēju nomaiņas vai jaunu apakšuzņēmēju piesaistes kārtību, vai
3. PIEGĀDĀTĀJS neizpilda kādu no Līguma saistībām (neattiecas uz saistībām, par kuru neizpilde ir patstāvīgs Līguma izbeigšanas pamats) un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, vai
3. mainās PIEGĀDĀTĀJA īpašumtiesības un vairāk nekā 50 % apmērā no PIEGĀDĀTĀJA tieši vai netieši pieder Krievijas valstspiederīgajam vai fiziskai vai juridiskai personai, vienībai vai struktūrai, kas reģistrēta Krievijā vai
3. PIEGĀDĀTĀJS darbojas Krievijas Federācijas vai Krievijas valstspiederīgās fiziskās personas, vai Krievijā reģistrētas juridiskās personas, vienības vai struktūras vārdā vai saskaņā ar tās norādījumiem, ciktāl tas ir pretrunā piemērojamajiem sankciju normatīvajiem aktiem.
3. PIEGĀDĀTĀJS pārkāpj starptautisko vai nacionālo sankciju normatīvo aktu prasības vai Līguma izpildē izmanto preces, pakalpojumus, tehnoloģijas vai citus resursus, kuru izmantošana ir aizliegta saskaņā ar piemērojamajiem sankciju normatīvajiem aktiem.
3. PIEGĀDĀTĀJS atkārtoti piegādā Līguma prasībām neatbilstošu Preci.
3. PIEGĀDĀTĀJS kavē Preces piegādi vairāk nekā 10 darba dienas.
4. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
4. Pušu reorganizācija nevar būt par pamatu Līguma izbeigšanai. Ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību un tiesību pārņēmējam. 
1. Apakšuzņēmēju nomaiņas un piesaistes kārtība
5. PIEGĀDĀTĀJS nav tiesīgs bez rakstveida saskaņošanas ar PASŪTĪTĀJU veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
5. PASŪTĪTĀJS nepiekrīt Līguma 6.1. apakšpunktā norādītajai apakšuzņēmēju nomaiņai vai papildus piesaistīšanai, ja pastāv kāds no šādiem nosacījumiem:
1. tiek nomainīts apakšuzņēmējs, uz kura iespējām iepirkuma procedūrā PIEGĀDĀTĀJS balstījies, lai apliecinātu savas kvalifikācijas atbilstību iepirkuma procedūras prasībām;
1. piedāvātajam apakšuzņēmējam nav vismaz tāda pati kvalifikācija, uz kādu PIEGĀDĀTĀJS atsaucies, apliecinot savu atbilstību iepirkuma procedūrā noteiktajām prasībām;
1. uz piedāvāto apakšuzņēmēju ir attiecināmi SPSIL 48. panta otrajā daļā minētie nosacījumi.
1. tiek nomainīts apakšuzņēmējs, kura sniedzamo pakalpojumu vērtība ir vismaz 10 000 euro, un uz piedāvāto apakšuzņēmēju ir attiecināmi SPSIL 48. panta otrajā daļā minētie izslēgšanas iemesli;
1. apakšuzņēmēja maiņas rezultātā tiktu izdarīti tādi grozījumi PIEGĀDĀTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
1. Līguma 6.2.3. un 6.2.4. apakšpunktā minēto nosacījumu pārbaudi (SPSIL 48. panta ceturtajā daļā noteikto noilguma termiņu iestāšanās fakta pārbaudi) PASŪTĪTĀJS veic brīdī, kad lūgums par apakšuzņēmēja nomaiņu vai piesaisti iesniegts PASŪTĪTĀJAM.
1. PASŪTĪTĀJS pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.
1. PIEGĀDĀTĀJS nav tiesīgs uzsākt jaunā apakšuzņēmēja iesaisti vai veikt apakšuzņēmēja nomaiņu pirms PASŪTĪTĀJA rakstveida piekrišanas saņemšanas.
1. Nepārvarama vara
0. Līdzēji tiek atbrīvoti no atbildības par pilnīgu vai daļēju Līgumā paredzēto saistību neizpildi, ja šāda neizpilde ir radusies nepārvaramas varas (force majeure) apstākļu dēļ, kas iestājušies pēc Līguma noslēgšanas un kurus Puses nevarēja paredzēt, novērst vai ietekmēt. Par nepārvaramu varu uzskatāmi, piemēram, dabas katastrofas, plūdi, ugunsgrēks, zemestrīce, citas stihiskas nelaimes, karš, karadarbība, terora akti, streiki, embargo, importa vai eksporta aizliegumi, valsts institūciju pieņemtie aizliegumi vai citi ārēji un no Pušu gribas neatkarīgi apstākļi, kas tieši ietekmē Līguma izpildi).
0. Par nepārvaramas varas (force majeure) apstākļiem netiek uzskatīti - āra gaisa temperatūra, nokrišņi, ceļa seguma stāvoklis vai arī kokskaidu granulu piegādātāju vai sadarbības partneru nesavlaicīga saistību izpilde.
0. Ja nepārvaramas varas (force majeure) apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies Līguma laušanas rezultātā.
1. Citi noteikumi
8.1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.
8.2. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
8.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
8.4. PASŪTĪTĀJS par kontaktpersonu Līguma izpildes laikā nozīmē:_______________.
8.5. PIEGĀDĀTĀJS par kontaktpersonu Līguma izpildes laikā nozīmē: _______________.
8.6. Līdzēju kontaktpersonas ir atbildīgas par Līguma izpildes uzraudzīšanu, tai skaitā par savlaicīgu rēķina iesniegšanu un pieņemšanu, un nodošanu apmaksai. 
8.7. Kontaktpersonu vai rekvizītu maiņas gadījumā Līdzējs apņemas rakstveidā par to paziņot otram Līdzējam 5 (piecu) dienu laikā no izmaiņu iestāšanās brīža.
8.8. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 1 (viena) mēneša laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
8.9. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu un tas ir pieejams Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
8.10. Līguma pielikumi: 
8.10.1. 1. pielikums – Pretendenta finanšu piedāvājums uz __ (skaitlis vārdiem) lapām;
8.10.2. 2. pielikums – Tehniskā specifikācija uz __ (skaitlis vārdiem) lapām;
8.10.3. cits (ja nepieciešams).

9. Pušu juridiskā adrese, bankas rekvizīti un paraksti
	Pircējs: 
SIA “SALDUS KOMUNĀLSERVISS”
	
	Piegādātājs: 

	Vienotais reģistrācijas Nr. 48503000219
Juridiskā adrese: Dzirnavu iela 31, Saldus, 
Saldus novads, LV-3801
Tālrunis: +371 63807106
E-pasts: saldus.komunalserviss@saldusks.lv
Banka: Swedbank AS
Kods: HABALV22
Konts: LV37HABA0551052933124
[bookmark: _Hlk147756779]
(paraksts)*
	
	Vienotais reģistrācijas Nr.
Juridiskā adrese: 
Tālrunis:
E-pasts: 
Banka: 
Bankas kods: 
Norēķinu Konts: 


(paraksts)*

	/Vārds, uzvārds/
	
	/Vārds, uzvārds/



*Dokuments parakstīts ar drošu elektronisko parakstu un satur laika zīmogu


